b'\n_START_ARTICLE_\nChristina Andersson\n_START_PARAGRAPH_\nAnita Christina Andersson, o.s. Forsten, (s. 29. marraskuuta 1936 Turku) on suomenruotsalainen kirjailija, kuvittaja ja keramiikkataiteilija.\n_START_SECTION_\nHenkil\xc3\xb6historia\n_START_PARAGRAPH_\nTurussa syntynyt Andersson opiskeli Taideteollisessa korkeakoulussa 1956\xe2\x80\x931959. H\xc3\xa4nen puolisonsa oli 1959-1970 l\xc3\xa4\xc3\xa4k\xc3\xa4ri, runoilija ja poliitikko Claes Andersson.\n_START_SECTION_\nKirjallinen tuotanto\n_START_PARAGRAPH_\nSuurin osa Anderssonin kirjallisesta tuotannosta on lastenkirjoja, mutta niiden lis\xc3\xa4ksi h\xc3\xa4n kirjoittanut oppikirjoja ja useita kymmeni\xc3\xa4 animaatioelokuvia ja kuunnelmia. Andersson sai Lastenkulttuurin valtionpalkinnon vuonna 1983 ja oli vuonna 2011 yhten\xc3\xa4 Suomen ehdokkaista Astrid Lindgrenin muistopalkinnon saajaksi. Tunnetuimpia Anderssonin luomista kirjallisista hahmoista lienee Jaakko Jyrin\xc3\xa4parta eli Jakob Dundersk\xc3\xa4gg, joka tuli tutuksi radiosta jo ennen Anderssonin itsens\xc3\xa4 kuvittaman kirjan ilmestymist\xc3\xa4 1969. H\xc3\xa4n on kirjoittanut my\xc3\xb6s n\xc3\xa4ytelmi\xc3\xa4 ja h\xc3\xa4nen kirjojaan on dramatisoitu n\xc3\xa4ytelmiksi.'